stanford-oval/wikipedia huggingface dataset:
Binäärinen logaritmi
Sovelluksia > Musiikin teoria

Musiikin teoriassa kahden sävelen välisen havaittavan eron eli intervallin määrittelee niiden taajuuksien suhde. Kun tämä suhde on ilmaistavissa murto­luvulla, jonka osoittaja ja nimittäjä ovat pieniä lukuja, sävelet sointuvat hyvin yhteen eli kyseessä on konsonanssi. Yksin­kertaisin ja tärkein tällainen intervalli on oktaavi, jossa taajuuksien suhde on 2:1. Kaksi säveltä ovat niin monen oktaavin päässä toisistaan kuin niiden taajuuksien suhteen binäärinen logaritmi osoittaa.
Viritys­järjestelmiä ja muita musiikin teorian piirteitä tutkittaessa tarvitaan usein tarkempia lukuarvoja sävelten korkeuserolle. Tällöin on edullista käyttää intervallille mittaa, joka on tarkempi kuin oktaavi ja joka on logaritmien tavoin additiivinen eikä multi­plika­tiivinen, jollainen taajuuksien suhde on. Toisin sanoen jos sävelet muodostavat nousevan säveljonon, sävelten x ja y sekä sävelten y ja z välisten intervallien mitta­lukujen summan tulisi olla sama kuin sävelten x ja y välisen intervallin mittaluku. Eräs sellainen mitta­yksikkö on sentti, joka on tasa­vireisen puoliaskeleen sadasosa eli 1/1200 oktaavia.  Jos sävelten taajuudet ovat 
f1 ja f2, niiden välisen intervallin suuruus sentteinä on
Millioktaavi määritellään muutoin samalla tavalla, mutta kertoimen 1200 sijasta käytetään kerrointa 1000.
Sovelluksia > Urheilukilpailujen ajoitus

Kilpailupeleissä ja urheilulajeissa, joissa kuhunkin otteluun osallistuu kaksi kilpailijaa tai joukkueita, binäärinen logaritmi ilmoittaa niiden kierrosten lukumäärän, joka pudotuspelissä on käytävä, ennen kuin loppuottelussa selviää koko kilpailun voittaja. Jos esimerkiksi pelaajia on 4, voittajan selvittämiseksi tarvitaan log2(4) = 2 kierrosta, ja jos joukkueita on 32, kierroksia tarvitaan log2(32) = 5 ja niin edelleen. Jos pelaajien tai joukkueiden lukumäärä n ei ole kahden potenssi, log2n on pyöristettävä ylöspäin kokonaisluvuksi, sillä tarvitaan ainakin yksi kierros, johon eivät kaikki jäljellä olevat kilpailijat osallistu. Esimerkiksi log2(6) on noin 2,585, ylöspäin pyöristettynä 3, mikä osoittaa, että jos kilpailuun osallistuu 6 joukkuetta, joko niistä kaksi ei ole mukana ensimmäisellä kierroksella tai yksi ei osallistu toiselle kierrokselle. Sama lukumäärä kierroksia tarvitaan myös voittajan ratkaisemiseksi sveitsiläisessä järjestelmässä.
Sovelluksia > Valokuvaus

Valokuvauksessa valotusarvot mitataan filmiin tai sensoriin osuvan valomäärän binäärisenä logaritmina, mikä perustuu Weberin–Fechnerin lakiin, jonka mukaan ihmisen silmä reagoi valomäärään logaritmisesti. Valotukselle käytetäänkin kaksikantaista logaritmista asteikkoa Täsmällisemmin sanottuna valokuvan valotusarvon on
Binäärisiä logaritmeja käytetään myös densitometriassa, ilmaisemaan suurimman ja pienimmän valo­määrän suhdetta, jolla valoherkkä materiaali tai digitaalinen sensori on käyttö­kelpoinen.
Binäärisen logaritmin laskenta

Nykyaikaisissa laskimissa on yleensä näppäimet luonnollisen ja Briggsin logaritmin, mutta ei binäärisen logaritmin laskemiseksi. Näiden avulla voidaan kuitenkin myös binäärinen logaritmi laskea käyttämällä logaritmi­järjestelmien välisiä muunnoskaavoja:
tai likimäärin
Binäärisen logaritmin laskenta > Pyöristys kokonaisluvuksi

Binäärinen logaritmi voidaan muotoilla funktioksi kokonaisluvuilta kokonaisluvuille pyöristämällä se ylös tai alas. Nämä kaksi kokonaislukuarvoista binääristä logaritmia liittyvät toisiinsa seuraavan kaavan välityksellä:
Näin laajennettuna funktio liittyy läheisesti etunollien lukumäärään x:n etumerkittömässä binääriesityksessä nlz(x).
Määritelmää voidaan laajentaa sopimalla, että  \lfloor \log _{2}(0)\rfloor =-1. Saatu funktio on:
Kokonaislukuarvoinen binäärinen logaritmi voidaan tulkita syötteen tärkeimmän arvon 1 saaneen bitin järjestysluvuksi, kun numerointi aloitetaan nollasta.  Monet laitteistoalustat tukevat etunollien lukumäärän laskemista tai vastaavia laskutoimituksia, joiden avulla voidaan nopeasti määrittää binäärinen logaritmi. Linux-ytimessä ja joissakin libc-ohjelmistokirjaston versioissa funktiot fls ja flsl laskevat myös binäärisen logaritmin pyöristettynä ylöspäin kokonaisluvuksi, johon lisätään yksi.
Binäärisen logaritmin laskenta > Rekursiivinen likiarvon laskenta

Positiivisen reaaliluvun binäärinen logaritmi voidaan laskea kahdessa vaiheessa:
lasketaan sen kokonaisosa,  \lfloor \log _{2}x\rfloor , jota sanotaan logaritmin mantissaksi
lasketaan sen kokonaisluvun ylittävä osa, jota sanotaan logaritmin karakteristikaksi.
Kokonaisosan laskenta on suoraviivaista. Jokaista lukua x > 0, kohti on yksi ja vain yksi sellainen kokonaisluku n, että 2n ≤ x < 2n+1, tai yhtäpitävästi 1 ≤ 2−nx < 2.  Logaritmin kokonaisosa on yksinkertaisesti n, ja desimaaliosa on log2(2−nx).  Toisin sanoen:
Tuloksen kokonaisluvun ylittävä osa on   \log _{2}y, ja se voidaan laskea rekursiivisesti pelkkien kerto- ja jakolaskujen avulla. Tämä käy päinsä seuraavasti:
Aloitetaan edellä saadusta reaaliluvusta  y\in [1,2)  Jos  y=1, lasku on valmis ja kokonaisluvun ylittävä osa on nolla.
Muussa tapauksessa  y korotetaan toistuvasti neliöön, kunnes tuloksena saadaan  z\in [2,4). Olkoon  z\in [2,4).
Otetaan molemmista puolista logaritmi ja suoritetaan seuraavat algebralliset toimitukset:
 {\begin{aligned}\log _{2}z&=2^{m}\log _{2}y\\\log _{2}y&={\frac {\log _{2}z}{2^{m}}}\\&={\frac {1+\log _{2}(z/2)}{2^{m}}}\\&=2^{-m}+2^{-m}\log _{2}(z/2)\end{aligned}}
Nyt  z/2 on jälleen reaaliluku välillä  [1,2). Palataan kohtaan 1 ja lasketaan  z/2 binäärinen logaritmi samalla menetelmällä rekursiivisesti.
Tämän tuloksen osoittavat seuraavat kaavat, joissa  m_{i} on tarvittavien neliöön korotusten lukumäärä
algoritmin i:nnellä rekursiokerralla:
Siinä erikoistapauksessa, että kokonaisluvun ylittävä osa kohdassa 1 osoittautuu nollaksi, kyseessä on äärellinen sarja, joka päättyy joskus. Muussa tapauksessa kyseessä on päättymätön sarja, joka suppenee, sillä jokainen termi on aidosti pienempi kuin edellinen (sillä jokainen   m_{i}>0). Käytännössä tämä ääretön sarja on katkaistava jossakin kohdassa, jolloin saadaan sopiva likiarvo. Jos sarja katkaistaan i:nnen termin jälkeen, tuloksen virhe on pienempi kuin  2^{-(m_{1}+m_{2}+\cdots +m_{i})}.
Vaihtoehtoinen algoritmi, joka tuottaa jokaisella toistokerralla yhden bitin lisää käyttämällä vaihto- ja vertailuoperaatiota, on myös mahdollinen.
Binäärisen logaritmin laskenta > Tuki aliohjelmakirjastoissa

C-ohjelmointikielen standardin mukaiseen matemaattisten funktioiden kirjastoon sisältyy funktio log2, joka laskee annetun luvun binäärisen logaritmin. Oletusarvoisesti funktio laskee logaritmin kaksoistarkkuusargumentille, mutta sen jotkin versiot sallivat argumentille yksinkertaisen tarkkuuden tai se voi olla myös long double.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Binary logarithm
Aiheesta muualla

Binary Logarithm Wolfram Math World. Viitattu 2.3.2015.
Leonhard Euler oli vuonna 1739 ensimmäinen, joka sovelsi binääristä logaritmia musiikin teoriaan.
16 pelaajan turnausta esittävä kaavio, jolla on binääripuun rakenne. Puun korkeus (kierrosten määrä turnauksessa) on sama kuin pelaajien lukumäärän binäärinen logaritmi, jos pelaajien lukumäärä on kahden potenssi, muussa tapauksessa suurempi.
Binäärihaku järjestetyssä taulukossa on algoritmi, jonka ajallinen monimutkaisuus on laskettavissa binäärisillä logaritmeilla.
Mikroruudukko, joka kuvaa suunnilleen 8700 geenin sisällön. Näiden geenien suhteelliset informaatiomäärät voidaan ilmoittaa binääristen logaritmien avulla.
TI SR-50, tieteellinen laskin vuodelta 1974. Toisella rivillä ovat ln- ja log-näppäintä; log2-näppäintä ei ole.
Käännös suomeksi
Amerikansuomalainen Keskusosuuskunta

Suomalais-ruotsalaisen osuuskunnan vuonna 1908 rakennettu osuuskauppatalo Michiganin Crystal Fallsissa.
Keskusosuuskunta (eng. Central Co-operative Exchange, vuodesta 1931 lähtien Central Co-operative Wholesale) oli Yhdysvaltojen Keskilännessä vuosina 1917–1963 toiminut amerikansuomalaisten kulutusosuuskuntien keskusorganisaatio.
Minnesotan, Wisconsinin, Michiganin ja Illinoisin suomalaisten osuuskauppojen keskusjärjestö perustettiin Wisconsin Superiorissa pidetyssä edustajainkokouksessa heinäkuussa 1917. Seuraavan vuoden alkuun mennessä siihen oli liittynyt 15 jäsenliikettä. Aluksi tarkoituksena oli saada toimintaan mukaan myös maanviljelijöitä, mutta käytännössä Keskusosuuskunta keskittyi palvelemaan jäsenliikkeitään tukkukaupan, tuotteiden valmistuksen ja valistustyön avulla. Järjestö oli osa amerikansuomalaisen työväenliikkeen vasenta laitaa, ja sen johdossa oli useita kommunisteja. Sillä oli läheiset suhteet Superiorissa ilmestyneeseen Työmies-lehteen, ja ideologista suuntausta korosti myyntituotteissa käytetty sirppi ja vasara -tunnus.
Keskusosuuskunnan ja kommunistipuolueen sekä sitä edustaneen Yhdysvaltain Suomalaisen Työväenjärjestön välit katkesivat vuonna 1929, kun puolue vaati osuuskunnalta uusia taloudellisia uhrauksia toimintansa tukemiseksi. Keskusosuuskunta julistautui itsenäiseksi ja erotti johtokunnastaan kommunistit Matti Tenhusen, Oscar Corganin ja Jacob Vainionpään. Suomalainen Työväenjärjestö erotti jäsenyydestään Keskusosuuskunnan kannalle asettuneen Superiorin työväenyhdistyksen. Vastarintaa johtanut Yrjö Halonen, John Tarkiainen, V. S. Alanne, William Marttila ja monet muut erotettiin puolueesta. Vuosien 1930 ja 1931 vuosikokouksissaan Keskusosuuskunta vielä korosti rooliaan työväen aatteellisena järjestönä, mutta muuttui sitten poliittisesti sitoutumattomaksi ja keskittyi palvelemaan jäsentensä taloudellisia etuja. Kommunistien leiriin jääneiden osuuskuntien yhdyssiteeksi perustettiin Työläisten ja Farmarien Osuustoiminnallinen Yhteisliitto (Workers’ and Farmers’ Co-operative Unity Alliance), jonka toiminta lakkasi vuonna 1939.
Keskusosuuskunta alkoi amerikkalaistua 1930-luvun puolivälistä lähtien, ja sen toiminnan pääkieleksi muodostui vähitellen englanti. Liikkeenjohtajina työskentelivat aluksi Johan Nummivuori ja sittemmin Eskel Rönn, Henry Victor Nurmi ja Alvar John Hayes. Vuonna 1948 Keskusosuuskunnassa oli 211 jäsenliikettä, joissa oli noin 90 000 henkilöjäsentä. Samana vuonna Keskuosuuskunnan liikevaihto oli 11,5 miljoonaa dollaria ja jäsenliikkeiden 50 miljoonaa dollaria. Vuonna 1949 valittiin ensimmäinen amerikkalainen liikkeenjohtaja. Järjestö harjoitti laajaa valistustoimintaa, julkaisi Työväen Osuustoimintalehteä ja englanninkielistä Co-operative Builder -lehteä sekä paljon kirjallisuutta. Sen nais- ja nuorisojärjestöt toimivat aktiivisesti.
1950-luvulla Keskuosuuskunta myöhästyi valintamyymälöiden ja kauppakeskusten perustamisessa, ja sen toiminta alkoi vaikeutua. Vuonna 1963 se sulautui Keskilännen alueella toimineeseen Midland Cooperative Wholesale -osuusliikkeeseen.
Aiheesta muualla

20th Year Central Co-Operative Wholesale. Superior, Wisconsin (Arkistoitu – Internet Archive) (englanniksi)
The Finnish-American Co-Operative Movement Finding Aid (Arkistoitu – Internet Archive) (englanniksi)
Ville-Veikko Eerola

| Ville-Veikko Eerola> Henkilötiedot |
| --- | --- |
Syntynyt: 9. huhtikuuta 1992 (ikä 32) Hämeenlinna, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  88 kg
Seura
Seura:  Peliitat
Sarja:  Mestis
Pelinumero:  22
Pelaajaura
Pääsarjaura:  2012–
Aik. seurat:  Pelicans (SML) HPK (SML)
Ville-Veikko Eerola (s. 9. huhtikuuta 1992 Hämeenlinna) on suomalainen jääkiekkopuolustaja, joka pelaa Mestis-joukkue Heinolan Peliitoissa.
Ura > Seuraura

Eerola on Hämeenlinnan Pallokerhon kasvatti. Hän voitti joukkueessa B-nuorten SM-pronssia vuosina 2009 ja 2010 sekä A-nuorten SM-pronssia vuonna 2012, jolloin Eerola toimi joukkueen varakapteenina. Hän debytoi miesten peleissä kaudella 2010–2011, jolloin Eerola pelasi yhden Mestis-ottelun alle 20-vuotiaiden maajoukkueessa.
Kaudeksi 2012–2013 Eerola siirtyi vuoden mittaisella sopimuksella Mestis-joukkue Heinolan Peliittoihin. 20. joulukuuta 2012 hän kävi pikakomennuksella Pelicansissa paikkaamassa puolustajavajetta. Eerola debytoi näin ollen SM-liigassa vieraissa Porin Ässiä vastaan ja sai ottelussa jääaikaa 17.16 minuuttia. Hän oli tehoilla 5+15=20 Peliittojen tehokkain puolustaja, kunnes Eerola palasi siirtotakarajalla, tammikuun 2013 lopulla loppukauden kattaneella SM-liigasopimuksella HPK:hon. Hän pelasi loppukaudella SM-liigassa viisi runkosarja- ja yhden playoff-ottelun tehden yhden syöttöpisteen. Toukokuussa 2013 Eerola teki 1+1-vuotisen jatkosopimuksen HPK:n kanssa.
Kaudella 2013–2014 Eerola jäi vähälle vastuulle HPK:ssa ja pelasi vain viisi runkosarjaottelua tehden yhden syöttöpisteen. Hän pelasi kauden aikana myös kolme Mestis-ottelua lainalla Savonlinnan Pallokerhossa. Toukokuussa 2014 HPK käytti Eerolan sopimuksessa olleen option ja teki vuoden mittaisen jatkosopimuksen hänen kanssaan. Kaudella 2014–2015 Eerola ei mahtunut kertaakaan HPK:n SM-liigajoukkueen kokoonpanoon ja seura lainasi hänet lopulta loppukaudeksi Peliittoihin tammikuussa 2015. Kaudella 2015–2016 Eerola jatkaa siellä vuoden mittaisella sopimuksella.
Ura > Maajoukkueura

Eerola on pelannut seitsemän nuorten maaottelua.
Tyler Hoechlin

| Tyler Hoechlin |
| --- | --- |
 Tyler Hoechlin Comic-Conissa vuonna 2014
Henkilötiedot
Koko nimi:  Tyler Lee Hoechlin
Syntynyt: 11. syyskuuta 1987 (ikä 37) Corona, California, Yhdysvallat
Ammatti:  näyttelijä
Näyttelijä
Aktiivisena:  1999-
Aiheesta muualla
IMDb
Tyler Lee Hoechlin (s. 11. syyskuuta 1987 Corona, Kalifornia, Yhdysvallat) on yhdysvaltalainen näyttelijä. Hänen ensimmäisiä merkittäviä roolejaan oli rooli elokuvassa Matkalla Perditioniin (2002). Hoechlin on näytellyt televisiosarjoissa Seitsemäs taivas ja Teen Wolf. Hän on näytellyt myös C.S.I. Miamissa.
Nuoruus

Hoechlin syntyi Coronassa, Kaliforniassa, Lori ja Don Hoechlinille. Hänellä on kaksi veljeä, Tanner ja Travis, ja sisko, Carrie. Hoechlin aloitti pelaamaan baseballia noin 7-vuotiaana.
Ura

Hoechlin aloitti lapsinäyttelijänä. Hän näytteli televisiosarjassa Teen Wolf Derek Hale -nimistä ihmissutta 1–4 tuotantokausilla.
Hänen näyttelemänsä hahmo palaa sarjaan kuudennessa ja viimeisessä kaudessa, jonka loppuosuus esitettiin Yhdysvalloissa loppuvuonna 2017.
Ura > Yksityiselämä

Hoehclin on seurustellut näyttelijä Brittany Snown kanssa marraskuusta 2012 lähtien.
Palkinnot

Saturn Award (2003)
Young Artist Award (2003)
Filmografia

| Vuosi | Nimi | Rooli |
| --- | --- | --- |
| 1999 | Family Tree | Jeff Jo |
| 2001 | Train Quest | Billy |
| 2002 | Road to Perdition | Michael Sullivan Jr. |
| 2007 | Grizzly Rage | Wes Harding |
| 2008 | Solstice | Nick |
| 2011 | Open Gate | Kaleb |
| 2011 | Hall Pass | Gerry |
| 2012 | Melvin Smarty | Ricky Hershey |
| 2014 | Undrafted | Dells |
| Vuosi | Nimi | Rooli | lisäinfo |
| --- | --- | --- | --- |
| 2003–2007 | 7th Heaven | Martin Brewer | Päärooli (62 Jaksoa) |
| 2007 | CSI: Miami | Shawn Hodges | Kausi 6, jakso 6 "Sunblock" |
| 2009 | Lincoln Heights (TV sarja) | Tad | Kausi 4, jaksot 6 & 8 |
| 2009 | My Boys | Owen Scott | Kausi 3, Jakso 9 "Spring Training" |
| 2009 | Castle | Dylan Fulton | 2 Kausi, jakso 4 "Fool Me Once..." |
| 2011-2017 | Teen Wolf | Derek Hale | Kausissa 1-4,6 |
| TBA | The Sticks | Hot Cop Clark Russell | kuvataan |
| 2016-2019 | Supergirl | Clark Kent/Teräsmies |  |
| 2021 | Superman & Lois | Kal-El/Clark Kent / Superman |  |
| Vuosi | Nimi | Rooli | Huomautus |
| --- | --- | --- | --- |
| 2020 | Final Fantasy VII Remake | Sephiroth | Ääninäyttelijä |
Ehdokkuudet

Young Artist Award (2005)
Teen Choice Award (2004,2005)
PFCS Award (2003)
Critics Choice Award (2003)
Aiheesta muualla

Tyler Hoechlin Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Saksa  Yhdysvallat 
Tyler Hoechlin 2012
Rolle (Sveitsi)

| Rolle |
| --- | --- |
 lippu:  vaakuna
 Rolle
 Koordinaatit: 46°27′40″N, 6°20′23″E 
Valtio:  Sveitsi
Kantoni:  Vaud
Alue:  Nyon
Pinta-ala:  
 – Kokonaispinta-ala:  2,72 km²
Väkiluku (5.6.2024):  6 446
Rolle on Sveitsin kunta, joka sijaitsee Nyonin alueella Vaud’n kantonissa Lounais-Sveitsissä. Vuoden 2024 kesäkuussa kunnassa asui 6 446 asukasta.
Paltaniementie

| Paltaniementie |
| --- | --- |
 Pappilanniementien alkua.
Maa:  Suomi
Osa tietä:  19056 Pappilanniementie   Sutelantie
Tieluokka:  yhdystie, museotie
Omistaja:  Suomen valtio
Tienpitäjä:  Liikennevirasto
Pituus:  2,95 km
Alkupiste:  Kirkkoniemi, Kajaani
Päätepiste:  Sutela, Kajaani (2,95 km)
Päällyste:  asfaltti
Kaistaluku:  2
Paltaniementie on museotie Paltaniemen kylässä Kajaanissa, Oulujärven etelärannalla. Museotiehen kuuluva Paltaniemen kirkkotie ja kylä sisältyvät Museoviraston inventoimiin valtakunnallisesti merkittäviin rakennettuihin kulttuuriympäristöihin. Paltaniemi kuuluu myös valtakunnallisesti merkittäviin maisema-alueisiin. Matkaa Kajaanin keskustaan on vajaa kymmenen kilometriä. Tiestä tuli museotie vuonna 1982.
Museotie

Museotien pituus on nykyään 2,95 kilometriä. Siihen kuuluu Pappilanniementie eli yhdystie 19056 ja sen itäpuolella noin 550 metrin mittainen osuus Kirkkoniemi–Paltaniemi maantiestä nro 8801, katunimeltään Sutelantiestä. Pappilanniemessä tien päässä on kääntöpaikka, joka ei kuulu museotiehen. Alkuperäinen museotien pituus oli 3,3 kilometriä, lyhennys on johtunut kevyen liikenteen järjestelyistä. Kevyen liikenteen väylää on Pappilanniementiellä maantien 8801 liittymän ja kylätalon välillä noin 40 metrin ja Sutelantiellä noin 80 metrin matkalla.
Museotie on keskimäärin 5,9 metriä leveä ja päällystetty pehmeällä asfalttibetonilla. Tien varren maisemia ovat näkymät Oulujärvelle ja rantametsä, nauhamainen asutus kylätien varressa, metsäiset maisemat Pappilanniemen päässä ja avoimet viljelymaisemat.
Liikenneviraston museotiekokoelmassa Paltaniementie edustaa ajallisesti 1600–1700-luvun tieverkon rakentumista. Tie on osa Oulun ja Kuopion välistä varhaista tieyhteyttä, saman välin myöhemmin muodostuneita yhteyksiä edustaa Saviselkä–Piippola-museotie.
Museotie > Tien historia

Paltaniemi asutettiin 1550-luvulla ja 1500-luvun lopussa siitä tuli kirkollinen ja hallinnollinen keskus. Paltaniemeen johtava kesätie teetettiin kulkukelpoiseksi 1610, aluksi vain ratsutieksi. Vuonna 1634 Paltaniemeen oli määrätty maantien varteen kestikievari ja 1682 tie määrättiin tehtäväksi vaunuilla ajettavaksi. Oulujärven pohjoispuolelle valmistui vuonna 1857 tie Oulusta Kajaaniin. Paltaniemellä oli vielä merkitystä talvitien osana. Merkitys väheni vasta 1900-luvulla, kun maantien talvikunnossapito vakiintui ja autoliikenne yleensäkin lisääntyi.
Paltamon emäkirkolta oli tehty tiepohja Kajaaniin 1651. Museotie on osa tätä tietä ja tien linjauksen oletetaan säilyneen siltä ajalta, samoin tien tasausviivan. eli tien keskikohdan korkeusvaihtelun.
Paltaniemessä oli Oulujärven pitäjän keskuskylä vuodesta 1599 lähtien ja 1640-luvulta lähtien se oli Paltamon pitäjän kirkonkylä. Kylän hallinnollinen merkitys säilyi 1850-luvulle saakka. Paltaniementien kulttuurikohteita ovat muun muassa Paltamon seurakunnan omistama Paltamon vanha kirkko eli Paltaniemen kuvakirkko museotien varrella ja Eino Leinon syntymäkoti Hövelö tien lähistöllä.
Aiheesta muualla

Kuvia tai muita tiedostoja aiheesta Paltaniementie Wikimedia Commonsissa
Suomen museotiet, tieliikenteen museosillat ja rautateiden museosillat
| --- | --- |
Etelä-Karjala:   Niskapietiläntie  Maantiealikäytävä ”Karjasilta” 
Etelä-Pohjanmaa:   Kyrönkankaan kesätie  Mattilan silta  Perttilän riippusilta 
Etelä-Savo:   Kuortti–Miekansalmi-tie  Porrassalmentie  Enonkosken kivisilta  Virransalmen silta 
Kainuu:   Paltaniementie  Raatteentie  Möykkysenjoen silta  Tervasalmen silta  Kalliokosken ratasilta  Uitonsalmen alikulkusilta 
Kanta-Häme:   Porras–Renko-tie  Mierolan silta 
Keski-Suomi:   Koiviston paikallistie  Heinäjoen silta  Viherin silta 
Kymenlaakso:   Tallimäki–Virojoki-tie  Keskikosken silta  Korian silta  Mullinkosken silta  Salmen silta  Savukosken silta 
Lappi:   Magneettimäki  Nivajoki–Alajalve-tie  Seitajärventie  Simonkyläntie  Ahdaskurun silta  Saarenputaan silta  Aliojan ratasilta 
Pirkanmaa:   Peräkunnantie  Aunessilta  Markkulan silta 
Pohjanmaa:   Taistelutantereentie  Harrströmin kivisilta  Närpes Nybro  Tuovilan silta 
Pohjois-Karjala:   Vornantie  Haarajoen museosilta 
Pohjois-Pohjanmaa:   Saviselkä–Piippola-tie  Etelänkylän isosilta  Pattijoen silta  Ponkilan silta  Savisilta 
Pohjois-Savo:   Nikkilänmäentie  Taipaleen kanavan ratasilta  Taipaleen vanhan kanavan silta 
Päijät-Häme:   Tönnön silta  Heinolan rautatiesilta 
Satakunta:   Huovintie  Lankosken silta  Lapijoen silta  Tulkkilan silta 
Uusimaa:   Fagervikintie  Tuusulan Rantatie  Espoonkartanon Sågbron silta  Bobäckinpuron ratasilta  Hinthaaranjoen ratasilta  Kialan ratasilta 
Varsinais-Suomi:   Vanhalinnantie  Halikon vanha silta  Muntin silta  Aurajoen ratasilta 
| --- | --- |
Huom!: Savukosken silta on Kymenlaakson ja Uudenmaan rajalla.
| n k Perustiedot Wikidatassa: Paltaniementie (Q20809643)ohje |
| --- | --- |
esiintymä kohteesta: Suomen museotie
valtio: Suomi
sijaitsee hallinnollisessa alueyksikössä: Kajaani
sijainti: Paltaniemi
koordinaatit: 64°17′N 27°40′E﻿ / ﻿64.29°N 27.66°E﻿ / 64.29; 27.66

Paltaniementie on korkealla Oulujärven törmällä.
Octapolis

| Octapolis |
| --- | --- |

Kehittäjä:  Jukka Tapanimäki
Julkaisija:  English Software
Suunnittelija:  Jukka Tapanimäki
Säveltäjä:  Wally Beben
Julkaistu:  1987
Lajityyppi:  shoot 'em up, tasohyppely
Alusta:  Commodore 64
Lisää peliartikkeleitaVideopelien teemasivulla
Infobox OK  : 
Octapolis on suomalainen vuonna 1987 julkaistu tietokonepeli. Sen suunnitteli Jukka Tapanimäki ja julkaisi English Software Commodore 64:lle. Peli yhdistää tasohyppelyä ja jaetun ruudun lentoalusräiskintää.
Octapolis on Tapanimäen ensimmäinen kaupallinen julkaisu. Sen alusvaihe muistutti Stavros Fasoulaksen Sanxionia, joka sai Tapanimäen kokeilemaan pelien kehittämistä. Tapanimäki oli lähettänyt pelin demon useille ulkomaisille julkaisijoille, joista Hewson, CRL ja English Software olivat lähettäneet hänelle tarjouksen kolmen pelin julkaisusopimuksesta. Tapanimäki suostui ensiksi English Softwaren tarjoukseen, mutta yritys meni pian konkurssiin Octapoliksen julkaisun jälkeen. Octapolis jäi sen takia vähälle huomiolle. Pelin musiikin sävelsi Wally Beben.
Octapoliksen nimi vihjaa siihen, että pelissä on kahdeksan kaupunkia, joista kukin sisältää lyhyen avaruusalus-vaiheen sekä pidemmän tasohyppelyvaiheen. Alusvaiheessa on Sanxionin tapaan kaksi ruutua, joista näkee näkymät sekä aluksen yläpuolelta että sivulta. Pelikenttä pyörii laskeutumisalustan yläpuolella. Oma alus ampuu automaattisesti vasemmalle tai oikealle liikkumissuunnan mukaan. Nopeutta voi säädellä painamalla liikkumissuuntaan tai vastakkaiseen suuntaan useamman kerran. Tietty ääniefekti kertoo, milloin voi laskeutua laskeutumisalustalle ja siirtyä tasohyppelyvaiheeseen. Mitä paremmin alusvaiheessa pärjää, sitä helpommalla pääsee tasohyppelyvaiheessa.lähde?
Tasohyppelyosuus koostuu astronautilta näyttävän hahmon ohjailusta yksiruutuisissa (ei-skrollaavissa) huoneissa, joissa on edettävä aina huoneen poikki ulospääsyyn. Pelaajalla on ase ja hän voi hypätä yläviistoon. Osan vihollisista voi ampua, toisia on väistettävä. Haasteena on usein ampua jo hyvissä ajoin huoneen toisella puolella odottavat viholliset ja katsoa kuolemattomien vihollisten liikeradat tarkkaan, jotta pelaaja voi pujahtaa eteenpäin sopivasta raosta. Kun tarpeeksi monta huonetta on selvitty, on kaupunki pelattu läpi. Jos kaikki kahdeksan kaupunkia pääsee läpi, alkaa peli yhä vaikeampana alusta.lähde?
C-lehti antoi sille arvostelussaan täydet viisi tähteä.
Aiheesta muualla

Octapolis MobyGamesissa (englanniksi)
Tec Dubelin Xbox, Octapolis (Arkistoitu – Internet Archive) (Pelin englanninkielinen opaskirja)